You're My Best Friend

You're My Best Friend è na canzuna dû gruppu ngrisi dî Queen, ca fa parti di l'album A Night at the Opera dû 1975 e pubbricata comu sìngulu lu 18 di maiu 1976. La canzuna fu scritta di John Deacon, didicata a muggheri Veronica.

 La canzuna 

John Deacon usò pi sta canzuna, sparti ô bassu, nu chianuforti lèttricu Wurlitzer, nun amatu di Freddie Mercury ca rifiutò di sunàrilu lassannu lu còmpito a lu stissu Deacon. La canzuna fu misa ntô Greatest Hits I e la virsioni live 'n Live Killers dû 1979. Lu latu B è “'39”, puru sta canzuna fa parti di l'album “A Night at the Opera”. Lu branu, scrittu di Brian May, si piazzò tra li primi posti nnî classìfichi aurupei.

 Vidiu clip 

Lu vidiu clip, drittu di Bruce Gowers, ammùstra lu gruppu 'n una granni sala di ballu circunnata di chiossai di milli canneddi, tra cui nu granni lampadariu appizzatu o suffittu. Lu vidiu fu giratu ntô misi di aprili dû 1976.